**SELETUSKIRI**

***Narva Linnavolikogu määruse „Narva linna teede ja tänavate sulgemise maks“***

***eelnõu juurde***

Narva Linnavolikogu 19.05.2005 määrusega nr 16 „Narva linna teede ja tänavate sulgemise maks“ on kinnitatud Narva linna teede ja tänavate sulgemise maksumäärad, maksu tasumise, taotluste esitamise ja maksusoodustuste andmise kord.

Kuna eelnimetatud määrus on kehtestatud 2005. aastas tekkis vajadus ümber vaadata määruses toodud sätted (eelkõige maksumäärade suurus).

Uue määruse eelnõus on tehtud järgmised muudatused võrreldes kehiva määrusega:

1. § 1 lõikes 2 on sätestatud maksustamisele mitte kuuluvad juhtumid;
2. §-s 3 on täpsustatud maksustamisperiood;
3. §-s 4 toodud maksumäärad on suurendatud 2,5 korda;
4. §-s 5 on täpsustatud maksusumma arvutamise meetod;
5. määrus on täiendatud maksusumma tagastamise reeglitena (§ 7);
6. § 8 sätestab maksuhalduri volitatud isikute loetelu;
7. § 9 lõikes 5 on toodud juhtumid, millal sulgemistaotlus territooriumi sulgemiseks jäetakse rahuldamata;
8. § 10 sätestab maksusoodustuse taotlemise ja andmise (või keeldumise) kord.

Muus osas määrus „Narva linna teede ja tänavate sulgemise maks“ on viidud vastavusse kohalike maksu seaduse, maksukorralduse seaduse sätetega.

Määruse vastuvõtmise aluseks on kohaliku omavalitsuse korralduse seaduse § 22 lg 1 punkt 2, mille kohaselt volikogu ainupädevusse kuulub kohalike maksude kehtestamine, muutmine ja kehtetuks tunnistamine. Kohalike maksude seaduse § 5 punkti 6 järgi kohalikuks maksuks on muu hulgas teede ja tänavate sulgemise maks.

Uus Narva Linnavolikogu määrus „Narva linna teede ja tänavate sulgemise maks“ jõustub kolmandal päeval pärast avalikustamist Riigi Teatajas ning antud määruse jõustumisega tunnistatakse kehtetuks 19.05.2005 määrus nr 16 „Narva linna teede ja tänavate sulgemise maks“.

Natalja Šibalova

Direktori kt